钦定古今图书集成/历象汇编/乾象典/第026卷 > 《汤若望新法历引》 > 《五纬异行》
## 钦定古今图书集成/历象汇编/乾象典/第026卷 > 《汤若望新法历引》 > 《五纬异行》

“土木、火金水五曜，名为纬星”者，谓其日有近南近北
之行，与恒星异也。夫五纬之行，各有二种：其一为本
行。如填星约三十年行天一周日二分；岁星约十二
年一周天，日五分；荧惑将满，二年一周天，日三十五
分。太白、辰星皆随太阳，每年旋天一周，各有盈缩，各
有加减，分各有本天之最高与最冲，即其最高，又各
有本行。论其行界。亦分四种。非若《回回历》总一最高
也。其二在于本行之外。西法称为岁行。盖各星会太
阳一次成一周也。因此岁行之规。〈亦名小轮〉推知各星顺
逆留疾诸情。故依新法图五纬各有一不同，心圈一
均，圈一小轮。凡星在小轮极远之所，必合太阳，其行
顺而疾，其体见小。凡在小轮极近之所，其行逆而疾，
其体见大。土木火行逆，则冲太阳，金水。行逆，夕伏而
合；行顺，晨伏而合。其各顺行转逆，逆行转顺之两中
界为留，留非不行，乃际于极，迟行之所也。留段前后，
或顺或逆，皆有迟行。其土木火行逆即冲太阳，而金
水则否者。绿土木火之本天，大皆以太阳为心而包地，得与太阳冲。而金水之本天，虽亦以太阳为心而
不包地，不能冲太阳也。金水不能冲太阳而能与之
离。金离太阳四十八度，水离二十四度。